**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 600**

от заседание на Общинския съвет,

проведено на 30.09.2021 г., Прот. № 36

**ОТНОСНО:** Даване на съгласие забезвъзмездно прехвърляне в полза на Община Свищов на собственост върху имот, държавна собственост, на ул. „Градево“ № 24, гр. Свищов

На основание чл. 21, ал. 1, т. 8 от Закона за местното самоуправление и местната администрация (ЗМСМА), във връзка с чл. 34, ал. 1 и ал. 7 от Закона за общинската собственост (ЗОС), чл. 54 от Закона за държавната собственост (ЗДС) и предложение с Вх. № 1089/21.09.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

І. Дава съгласие за безвъзмездно прехвърляне в полза на Община Свищов на собственост върху имот – държавна собственост в урбанизирана територия на град Свищов, ул. “Градево” № 24, предоставен в управление на Стопанска академия “Димитър А. Ценов“, Булстат 000124026, представляващ:

1. Поземлен имот с идентификатор 65766.702.4403 (шест пет седем шест шест точка седем нула две точка четири четири нула три), с площ 4 060 кв. м. (четири хиляди и шестдесет квадратни метра), с трайно предназначение на територията: Урбанизирана, с начин на трайно ползване: За друг обществен комплекс, обект, стар номер: 5014403, собственост на държавата с Акт за публична държавна собственост № 3652/07.03.2011 г., акт № 143, рег. № 662, том 2, вписан на 09.03.2011 г. на Служба по вписванията – гр. Свищов по кадастралната карта и кадастрални регистри на землище Свищов, одобрени със Заповед № РД-18-10/12.02.2009 г. на АГКК София.

2. Сграда с идентификатор 65766.702.4403.1 (шест пет седем шест шест точка седем нула две точка четири четири нула три точка едно), със застроена площ 437 кв. м. (четиристотин тридесет и седем квадратни метра), построена 1978 г., брой етажи: 3 (три), с предназначение: Административна, делова сграда, собственост на държавата с Акт за публична държавна собственост № 3652/07.03.2011 г., акт № 143, рег. № 662, том 2, вписан на 09.03.2011 г. в Служба по вписванията – гр. Свищов по кадастралната карта и кадастрални регистри на землище Свищов, одобрени със Заповед № РД-18-10/12.02. 2009 г. на АГКК София.

Имотът е с отреждане урегулиран поземлен имот УПИ ІI-4403 (втори-четири хиляди четиристотин и три), с площ 4 060 кв. м. (четири хиляди и шестдесет квадратни метра) от кв. 98 (деветдесет и осем) по Подробен устройствен план на град Свищов, зона Изток, одобрен с Решение № 348/30.10.2008 г., Протокол № 24 на Общински съвет – Свищов.

ІІ. В изпълнение на законовите процедури възлага на Кмета на община Свищов да направи искане до Министерство на регионалното развитие и благоустройство чрез Областен управител Велико Търново за безвъзмездно прехвърляне в собственост на имота по точка І и сключи договор за придобиване на имота.

ІІІ. Всички разходи по придобиване на имота по т. І са за сметка на Община Свищов.

**МОТИВИ:** Във връзка с реализиране на инвестиционната програма на Община Свищов за 2021 година и изпълнение на Интегрирания план за градско възстановяване и развитие на Община Свищов за новия програмен период 2020-2025 г. на програма „Региони в растеж“ Кметът на община Свищов заявява интерес в обществена полза за прехвърляне собствеността върху имота в полза на Община Свищов на основание чл. 54 от Закона за държавната собственост.

В подкрепа на искането се изразяват следните мотиви:

Имотът е отреден и предоставен за детска градина на Висшия финансово стопански институт по предишен регулационния план, одобрен през 1967 г. (отменен). Сградата е построена през 1978 г. Поради отпадане на необходимостта от функциониране на детската градина (намалява броят на децата), същата е закрита и преустроена в печатна база на висшето училище, която към момента не функционира.

Недвижимият имот, представляващ сграда и прилежащ терен не се ползва по предназначение – за образователни целиот учебното заведение.

Имотът, предмет на искането, е необходим на Община Свищов за изпълнение функциите на Община Свищов, за трайно задоволяване на обществени потребности от местно значение, както и участие на Общината в социални проекти.

Придобиването на имота в собственост от държавата в полза на Община Свищов ще даде възможност същият да се стопанисва и управлява в интерес на гражданите на Общината, след промяна предназначението на имота от обект на образованието в съответствие със Закона за висшето образование и Закона за устройство на територията в обект за социални, хуманитарни и образователни дейности, в изпълнение на целите, заложени в областната и общинска стратегии за 2019-2023 г. и Плана за интегрирано развитие на общината.

В заседанието участват 28 общински съветници.

Гласували “За” – 26, “Против” – няма и “Въздържали се” – 2.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/